Document ID: /roh_data/filtered/fineweb-2-filterrobots_roh.jsonl.gz/37638

Las partidas etablidas grecas hajan regi ils ultims 40 onns, el sez sulet 7 mais. El basegnia dapli temp, per reger, uschia Tsipras. Fin uss sajan las contractivas cun ils crediturs internaziunals stadas en il center.
Uss è arrivà il temp d’agir aifer il pajais
Entant saja però arrivà il temp d’agir aifer il pajais. El veglia puspè metter sin curs da creschientscha il pajais. Al pievel grec ha el appellà da betg adina tschertgar la culpa a l’exteriur.
Il president dal stadi grec Prokopis Pavopolos vegn oz probablamain a proclamar uffizialmain elecziuns anticipadas e nominar ina regenza transitorica. Sco termin probabel per las elecziuns novas vala ils 20 da settember.
RR novitads 06:00